ବଲୁଚିସ୍ତାନଃ ପାକିସ୍ତାନ ବଲୁଚିସ୍ତାନରେ ଦୁଇଟି ଆତ୍ମଘାତୀ ହମ୍ଲାରେ ୧୩୩ ଜଣଙ୍କ ମୃତ୍ୟୁ। ଗତକାଲି ବଲୁଚିସ୍ତାନ ସ୍ଥିତ ମାସ୍ତୁଙ୍ଗ ସହରରେ ଏକ ନିର୍ବାଚନ ପ୍ରଚାର ରାଲି ଚାଲିଥିବା ବେଳେ ଆତ୍ମଘାତୀ ବିସ୍ଫୋରଣ ହୋଇଥିଲା । ବିସ୍ଫୋରଣରେ ବଲୁଚିସ୍ତାନର ପ୍ରମୁଖ ରାଜନୈତିକ ଦଳ ବିଏପି ନେତା ସିରାଜ ରାଇସାନି ସମେତ ୮୦ ଜଣଙ୍କ ମୃତ୍ୟୁ ଘଟିଥିଲା ଏବଂ ପାଖାପାଖି ୨୦୦ରୁ ଅଧିକ ଲୋକ ଆହତ ହୋଇଥିଲେ। ପରେ ପରେ ମୃତ୍ୟୁ ସଂଖ୍ୟା ବଢ଼ି ୧୨୮ରେ ପହଂଚିଛି। ରାଇସାନିଙ୍କ ପ୍ରଚାର ରାଲିକୁ ଟାର୍ଗେଟ୍ କରି ଏହି ହମ୍ଲା କରାଯାଇଥିଲା। ବୋମା ନିଷ୍କ୍ରିୟକାରୀ ଟିମ୍ର କହିବା ଅନୁଯାୟୀ ବିସ୍ଫୋରଣରେ ୧୬ରୁ ୨୦ କିଲୋ ଓଜନର ବିସ୍ଫୋରକ ବ୍ୟବହାର କରାଯାଇଥିଲା।
ଏହି ହମ୍ଲାର କିଛି ଘଣ୍ଟା ପୂର୍ବରୁ ବଲୁଚିସ୍ତାନ ଖାଇବର ଅଞ୍ଚଳରେ ମଧ୍ୟ ଏକ ରାଲି ଉପରେ ଆତ୍ମଘାତୀ ଆକ୍ରମଣ ହୋଇଥିଲା । ଏଥିରେ ୫ ଜଣଙ୍କ ମୃତ୍ୟୁ ହୋଇଥିବା ବେଳେ ୩୭ ଜଣ ଆହତ ହୋଇଥିଲେ। ଏହି ବଡ ଧରଣର ଆତଙ୍କବାଦୀ ହମ୍ଲା ପଛରେ ଆତଙ୍କୀ ସଂଗଠନ ଆଇଏସର ହାତ ଥିବା ଅନୁମାନ କରାଯାଉଛି।
